የቆጣሪ ንባብ አሠራሮችን የማሻሻል ሥራው በሦስት ወራት ውስጥ እንደሚጠናቀቅ የኢትዮጵያ ኤሌክትሪክ አገልግሎት ገለጸ።
ባሕር ዳር፡ ነሐሴ 21/ 2012 (አብመድ) የኢትዮጵያ ኤሌክትሪክ አገልግሎት በ2012 በጀት ዓመት የእቅዱን 80 በመቶ ገቢ መሰብሰቡን አስታውቋል።ተቋሙ ያለፈውን በጀት ዓመት አፈፃፀምና የ2013 በጀት ዓመት የትኩረት መስኮች በተመለከተ ዛሬ በአዲስ አበባ ጋዜጣዊ መግለጫ ሰጥቷል።በ2012 በጀት ዓመት የሀይል ተደራሽነትን ለማረጋገጥ 405 ከተሞችና መንደሮች ላይ የፕሮጀክት ሥራወችን ለመከወን ታቅዶ 325 ከተሞችና መንደሮችን ማገናኘት እንደተቻለ ዋና ሥራ አስፈጻሚው ገልጸዋል።ለደንበኞች የተሻለ አገልግሎት ለመስጠት በተደረገው ጥረት ባለፈው በጀት ዓመት ብቻ የደንበኞችን ቁጥር ከ168 ሺህ 700 በላይ ማሳደግ እንደተቻለ ነው አቶ ሺፈራው የገለጹት። ከሀይል ሸያጭ 11 ነጥብ 06 ቢሊዮን ብር መሰብሰቡን የገለጹት ዋና ሥራ አስፈፃሚው ይህም የእቅዱን 80 በመቶ መሆኑን አስረድተዋል።